Rikunarita-ORG/Wikinium huggingface dataset:
# Edukatione

Sosial sienties → Edukatione
 Klase-chambre in Afganistan.
Li vorde **edukatione** es derivat fro li latini *educare* (kun kurti *u*) signifikant "kreskifika" o "dresa", via "educatio/nis", kreskifiko o dreso. Resentim, kelkes ha retrovada al kredo ke edukatione deriva fro diferenti verbi: *educere* (kun longi *u*), signifikant "ekdukte" or "dukte a devanu". On kreda ke disu es falsi etimologia, usat por suporta teorie ke li funktione de edukatione es por developa inati povos e por expanse horisontes.

Edukatione es termine ofte usat por refera a formal edukatione. Tamen, li vorden plu larji signifiko kovra range de experienties, fro formal lerno a li fortifikatione de komprendo e savo per omnidial experienties.

Es larjim akseptat kel li prosedo de eduaktione es vivo-longesal. Studios ha montra ke puere bli eduka per li experienties kel lu experientia even in li uterus ante nasko.
Individus resiva non-formal edukatione fro varietate de fontes. Membres del familie members, libres e televesione fortim influ li non-formal edukatione del individu.

Edukatione anke refera a fake, un korpore de teorial e aplikat inquesto kel usa altri fakes kom psikologia, filosofia, komputal sientie, linguistike, neurosientie e antropologia.

| General subfakes del sosial sienties |
| --- |
| Antropologia | Ekonomike | Edukatione | Historie | Homal geographia |
| Linguistike | Administratione | Politikal sientie | Psikologia | Sosiologia |